บนแก้มข้างขวาของหนูอ่ะค่ะตอนแรกมันมีตุ่มเล็กๆแดงๆหลายตุ่มขึ้นคล้ายๆผดแล้วหนูไปเกามัน มันก็เริ่มใหญ่ขึ้นจากแค่ตุ่มเล็กๆ ตอนนี้กล้ายเป็นเหมือนรอยแผลขนาดใหญ่เลยค่ะ เวลาโดนโฟมก็แสบ เวลาแห้งก็จะมีหนังบางๆหลุดออกมา หนูเครียดมากกลัวว่ามันจะเป็นแผลเป็นเพราะมันใหญ่มาก มันเกิดจากอะไรหรอคะ
สวัสดีค่ะ ตุ่มเล็กๆแดงๆคล้ายผดที่แก้มข้างขวานั้น อาจจะเกิดจาก ตุ่มจากผื่นผิวหนังอักเสบจากภูมิแพ้ผิวหนัง ผื่นผิวหนังอักเสบจากการแพ้สัมผัสสารที่ใช้เช่นสบู่ โลชั่น ครีมล้างหน้าที่ใช้ หรือเกิดจากรูขุมขนอักเสบ สิว หรือการติดเชื้อราที่ผิวหนัง การถูกแมลงกัด เป็นต้นหากเป็นแผลใหญ่ เจ็บปวด บวม คันมาก ตุ่มลุกลาม ควรรีบไปพบแพทย์เพื่อตรวจเพิ่มเติมในระหว่างนี้ไม่พยายามไปแกะหนังดังกล่าวออกมาเอง ถ้าคันมากสามารถรับประทานยาแก้คันเพื่อบรรเทาอาการ ใช้น้ำเปล่าหรือน้ำสบู่อ่อนๆล้างหน้า 2 ครั้งเท่านั้น ทาครีมให้ความชุ่มชื้นได้ หลีกเลี่ยงผลิตภัณฑ์ที่ใช้แล้วทำให้แสบแดงไปก่อน